section_heading: Povijest
paragraph_text: Godine 1945. utemeljen je Statistički ured Narodne Republike Hrvatske; isti 1951. mijenja ime u Zavod za statistiku i evidenciju, a 1956. u Zavod za statistiku Narodne Republike Hrvatske te 1963. u Republički zavod za statistiku Socijalističke Republike Hrvatske. Zavod je imao samostalnost u novčarskom i području osoblja, ali bio je podređen Saveznom zavodu za statistiku po pitanju obvezatnosti sprovođenja jedinstvenih programa i metodologija koje je isti propisivao.